**3. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2023. május 15-i testületi ülésére.**

**Tárgy**: a Képviselő-testület Szervezeti és Működési Szabályzatáról szóló rendeletének módosítása

**Előterjesztő**: Fábián Gusztáv, polgármester

**Előkészítette:** dr. Szabó Tímea, címzetes főjegyző

Danis Orsolya pénzügyi ügyintéző

Jogszabállyal nem ellentétes

---------------------------

Előterjesztő dr. Szabó Tímea

címzetes főjegyző

Tisztelt Képviselő-testület!

1. A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 1. §-a alapjána költségvetési szerv, a központi kezelésű előirányzat, a fejezeti kezelésű előirányzat, az elkülönített állami pénzalap és a társadalombiztosítás pénzügyi alapja kezelő szerve, az állami vagyonról szóló 2007. évi CVI. törvény 3. § (1) bekezdésében meghatározott tulajdonosi joggyakorló szervezet, továbbá jogszabály által a tulajdonosi jogok gyakorlására feljogosított szervezet, valamint a helyi önkormányzat, nemzetiségi önkormányzat, társulás, térségi fejlesztési tanács (a továbbiakban együtt: az államháztartás szervezetei) közfeladataikat és egyéb tevékenységeiket, azok bevételeit és kiadásait, e rendeletben foglaltak szerint nyilvántartják és elszámolják.

Ezen kormányzati funkció kódokat és az önkormányzathoz tartozó telephelyeket az önkormányzat tekintetében annak Szervezeti és Működési Szabályzatába is át kell vezetni és a Magyar Államkincstár részére meg kell küldeni.

Salföld Község Önkormányzata Szervezeti és Működési Szabályzatának 1. mellékletben szereplő „091220 Köznevelési intézmény 1-4. évfolyamán tanulók nevelésével, oktatásával összefüggő működési feladatok” és a „092120 „Köznevelési intézmény 5-8. évfolyamán tanulók nevelésével, oktatásával összefüggő működési feladatok” funkció kódok nem használt funkció kódok, ezért ezek hatályon kívül kell helyezni.

Az Emberi Erőforrások Minisztériuma által támogatott Kulturális bérfejlesztés támogatása pályázathoz az 1. mellékletben nem szereplő „082094 Közművelődés - kulturális alapú gazdaságfejlesztés” kormányzati funkció felvétele szükséges.

2. Salföld Község Önkormányzata Képviselő-testületének a településkép védelméről szóló 20/2017. (XII.22.) önkormányzati rendeletének 1/A.§ (1) bekezdése alapján a rendeletben szabályozott településképi véleményezési eljárás, településképi bejelentési eljárás, a településképi kötelezési eljárásokkal kapcsolatos hatásköröket a Képviselő-testület a polgármesterre ruházza át

A polgármester hatásköreit az SzMSz 3.§-a tartalmazza, tekintettel arra, hogy a településkép védelméről szóló rendelet a polgármester részére hatáskört állapít meg, ezért ennek az SzMSz-ben történő szerepeltetése is szükséges.

Kérem a Tisztelt Képviselő-testületet, hogy az előterjesztést megvitatni szíveskedjen.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:**

A rendelet-tervezet címe: Salföld Község Önkormányzata Képviselő-testületének

…/2023.(...) önkormányzati rendelete a Képviselő-testület szervezeti és működési szabályzatáról szóló 13/2013.(X.01.) önkormányzati rendelete módosításáról

Társadalmi-gazdasági hatása: Nincs.

Költségvetési hatása: Nincs

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának szükségessége: Jogszabályi megfelelés, folyósított pénzösszeg a kormányzati funkció kódon kerülhet tervezésre és felhasználásra. Polgármester hatásköreinek SzMSz-ben történő szerepeltetése.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek:

- személyi: nincs.

- szervezeti: nincs.

- tárgyi: nincs.

- pénzügyi: nincs.

**INDOKOLÁS**

A Kulturális bérfejlesztés keretében megítélt támogatás könyvelése a 082094 számú „Közművelődés – kulturális alapú gazdaságfejlesztés” kormányzati funkción történik, mely kormányzati funkció jelenleg a Szervezeti és Működési Szabályzat kormányzati funkciókat meghatározó mellékletében nem szerepel, nem szerepel továbbá a településkép védelméről szóló rendeletben meghatározott polgármesteri hatáskör, melyet az SzMSz-ben szerepeltetni szükséges. Továbbá az SzMSz mellékletében szerepel olyan funkció kód, mely nem használt, ezért ezeket hatályon kívül kell helyezni.

Salföld Község Önkormányzata Képviselő-testületének .../.... (...) önkormányzati rendelete

a Képviselő-testület szervezeti és működési szabályzatáról szóló 13/2013. (X.01.) önkormányzati rendelete módosításáról

Salföld Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. §

A Képviselő-testület szervezeti és működési szabályzatáról szóló 13/2013.(X.1.) önkormányzati rendelet 3. §-a a következő b) ponttal egészül ki:

*(A Képviselő-testület az alábbi hatásköreit a polgármesterre ruházza)*

„*b)* a településkép védelméről szóló 20/2017. (XII.22.) önkormányzati rendelet 1/A.§ (1) bekezdésében meghatározott hatásköröket”

2. §

A Képviselő-testület szervezeti és működési szabályzatáról szóló 13/2013.(X.1.) önkormányzati rendelet 1. melléklet a 13/2013. (X. 01.) önkormányzati rendelethez az 1. melléklet szerint módosul.

3. §

Hatályát veszti a Képviselő-testület szervezeti és működési szabályzatáról szóló 13/2013.(X.1.) önkormányzati rendelet

*a)* 1. melléklet a 13/2013. (X. 01.) önkormányzati rendelethez 29. pont,

*b)* 1. melléklet a 13/2013. (X. 01.) önkormányzati rendelethez 30. pont.

4. §

Ez a rendelet a kihirdetését követő napon lép hatályba.

Fábián Gusztáv dr. Szabó Tímea

polgármester címzetes főjegyző

A kihirdetés napja: 2022.

dr. Szabó Tímea

címzetes főjegyző

*1. melléklet az .../... . (... . ... .) önkormányzati rendelethez*

1. A Képviselő-testület szervezeti és működési szabályzatáról szóló 13/2013.(X.1.) önkormányzati rendelet 1. melléklet a 13/2013. (X. 01.) önkormányzati rendelethez a következő 26a. ponttal egészül ki:

„26a. 082094 Közművelődés - kulturális alapú gazdaságfejlesztés”

Részletes indokolás

Az 1. §-hoz

A településkép védelméről szóló rendeletben meghatározott hatásköröket tartalmazza.

A 2. §-hoz

A melléklet módosítását tartalmazza

A 3. §-hoz

A nem használt funkciókódok hatályon kívül helyezését tartalmazza.

A 4. §-hoz

A rendelet hatályba lépése szerepel.

Az 1. melléklethez

A felvenni kívánt funkciókódot tartalmazza.